CELEX: C2007/042/61
Language: sk
Date: 2007-02-24 00:00:00
Title: Vec T-401/06: Žaloba podaná 28. decembra 2006 – Brosmann Footwear (HK) a i./Rada

24.2.2007   
            
            
               SK
            
            
               Úradný vestník Európskej únie
            
            
               C 42/34
            
         Žaloba podaná 28. decembra 2006 – Brosmann Footwear (HK) a i./Rada
   (Vec T-401/06)
   (2007/C 42/61)
   Jazyk konania: angličtina
   Účastníci konania
   
      Žalobcovia: Brosmann Footwear (HK) Ltd (Kowloon, Hong Kong), Seasonable Footwear (Zhong Shan) Ltd (Banfu, Čína), Lung Pao Footwear (Guangzhou) Ltd (Guangzhou, Čína), Risen Footwear (HK) Co. Ltd (Kowloon, Hong Kong) (v zastúpení: L. Ruessmann, A. Willems, advokáti)
   
      Žalovaná: Rada Európskej únie
   Návrhy žalobcov
   
               —
            
            
               zrušiť Nariadenie Rady (ES) č. 1472/2006 v časti, v ktorej ukladá antidumpingové clá na vývozy uskutočňované žalobcami,
            
         
               —
            
            
               zaviazať Radu na náhradu trov konania.
            
         Žalobné dôvody a hlavné tvrdenia
   Prostredníctvom tejto žaloby žalobcovia navrhujú, aby sa zrušilo napadnuté nariadenie v rozsahu, v ktorom ukladá antidumpingové clá na ich vývozy do Európskej únie. Žaloba sa zakladá na týchto žalobných dôvodoch:
   
               —
            
            
               porušenie článkov 2 ods. 7 písm. b) a článku 9 ods. 5 Nariadenia Rady (ES) č. 384/96 z 22. decembra 1995 o ochrane pred dumpingovými dovozmi (ďalej len „Základné nariadenie“), článku VI Všeobecnej dohody o clách a obchode (GATT), ako aj zásad zákazu diskriminácie, nemo auditur a legitímnej dôvery, v súvislosti s tým, že inštitúcie Spoločenstva samostatne nepreskúmali každú žiadosť o trhovo hospodársky prístup („THP“) a individuálny prístup („IP“),
            
         
               —
            
            
               porušenie článkov 18 a 20 Základného nariadenia a porušenie práv žalobcov na obranu, vzhľadom na to, že inštitúcie Spoločenstva neoboznámili žalobcov s postupom vo veci žiadostí o THP a IP,
            
         
               —
            
            
               zjavné nesprávne posúdenie, ako aj porušenie článku 5 ods. 4 Základného nariadenia v súvislosti s hodnotením postoja výrobcov Spoločenstva podporujúcich prešetrovanie, článku 1 ods. 4 Základného nariadenia v súvislosti s definíciou vymedzeného výrobku, článku 17 Základného nariadenia a článku 253 ES v súvislosti s výberom vzorky vyvážajúcich výrobcov, článku 3 ods. 2) Základného nariadenia a článku 253 ES v súvislosti s nedostatkom odôvodnenia, článku 3 ods. 2 Základného nariadenia v súvislosti s preskúmaním príčinnej súvislosti medzi dumpingovými dovozmi a ujmou a nakoniec článku 9 ods. 4 Základného nariadenia pri výpočte dostatočnej úrovne cla pre odstránenie ujmy.